
DRUŠTVENI KONTEKST ČITANJA I KNJIGE: 
MIŠLJENJA I STAVOVI UČENIKA 


Sažetak: Čitanje obogaćuje osobnost i iskustvo pojedinca. Važnost čitanja predmet je 
znanstvenog interesa, a od 1980-ih istraživanja čitanja počinju uključivati sociološke 
koncepte. Rezultati istraživanja pokazuju kako današnje generacije mladih čitaju manje 
nego njihovi prethodnici. U radu je istražen društveni kontekst čitanja i knjige kod populacije 
učenika. Na uzorku (N=262) osnovnoškolaca i srednjoškolaca, ispitani su čitateljski interesi 
i navike, odnos prema knjizi i njezino značenje. Nalazi su promotreni u zavisnosti od dobi, 
odnosno školskog uzrasta, ispitanika. Preferirani sadržaji učenika su prilično raznoliki, dok su 
čitateljski ukusi promjenjivi s dobi. Tiskana izdanja su aktualna, ali prihvaća se i trend čitanja 
»s ekrana“. Školska lektira procjenjuje se vrijednom, ali i neadekvatnom. Knjige se posjeduju 
u manjem broju. Najčešće se posuđuju iz knjižnica ili od prijatelja. Knjiga nije među poželjnim 
potrošačkim robama. Vrijednost knjige je nematerijalna, simbolička. 


Ključne riječi: čitanje, učenici, odnos prema stvarima, darivanje, korištenje, posjedovanje, 
značenje knjige 


1. Uvod 


U ovom radu prikazani su rezultati istraživanja mišljenja i stavova učenika o či- 
tanju i knjizi. S obzirom na predmet rada, pod ovim naslovom ukazujemo na ranija 
istraživanja čitanja, te prezentiramo društvena tumačenja stvari i posjedovanja. 

Važnost čitanja proizlazi iz činjenice da ono objedinjuje kognitivne, društvene i 
emocionalne vještine. Čitanje je aktivna djelatnost u kojoj osoba odabire, te su-stva- 
ra tekst zajedno s autorom, putem oblikovanja osobne interpretacije samoga teksta 
(Peti-Stantić i Stantić, prema Kuvač-Levačić, 2013). Čitanje uključuje interakciju tek- 
sta i čitatelja, što podrazumijeva međusobno sjedinjenje znanja, iskustava, činjenica 
i spoznaja, unutar kojeg autor i čitatelj postaju pripadnicima iste interpretativne 
zajednice (Kuvač-Levačić, 2013: 14). Navika čitanja je od velike važnosti stvaranja 
»pismenog“ društva. Čitanje oblikuje osobnost pojedinca i pomaže razvitku tehnika 
mišljenja, kao i stvaranja novih ideja. Čitanje je više donošenje značenja nego nje- 
govo preuzimanje s tiskane stanice (Palani, 2012: 91-92). 

Njemački pedagog Giehrl ističe četiri vrste čitanja. Informacijskim čitanjem pri- 
stupamo, primjerice, tekstovima televizijskog programa, kuharskih recepata i sl., u 
cilju razabiranja specifične informacije. Evazivnim čitanjem nastojimo se ,maknuti“ 
iz svijeta u kojem živimo i putem literarnih likova doživjeti ono za čime čeznemo. 
Kognitivnim čitanjem nastojimo spoznati svijet i njegove zakonitosti, te ih urediti u 
smisleni i logični pogled na svijet. Naposljetku, literarnim čitanjem tražimo smisao 
života i prelazak granica naše realne egzistencije (Kordigel, prema Kuvač-Levačić, 
2013: 15). 

Upravo zbog njegove važnosti i vrijednosti, čitanje je duže vremena predmet 
znanstvenog interesa. Jedno od istraživanja čitanja, iz 1989. godine, pokazalo je 
kako je čitanje knjiga, odmah iza slušanja glazbe, najčešći i najrasprostranjeniji sa- 
držaj slobodnog vremena učenika." U to vrijeme najviše mladih čitalo je iz potre- 
be, potom iz zabave i razonode, želje za novim spoznajama, uživljavanjem u tuđe 
avanture, te doživljajem nečeg novog. Većina učenika čitala je jednu ili dvije knjige 
mjesečno, dok je četvrtina njih pročitala tri knjige u mjesec dana (Sabolović-Krajina, 
1989). Važno je napomenuti kako istraživanja čitanja i čitateljskih navika daju različi- 
te rezultate, na što ukazuje D. Sabolović-Krajina (1993), prateći istraživanja različitih 
autora u razdoblju od 1987. do 1993. godine.“ 

Istraživanjem su ispitivani i književni interesi učenika. Primjerice istraživanje gimna- 
zijalaca iz 2002. godine pokazalo je kako učenici radije biraju strane autore svjetske i 
suvremene književnosti, u odnosu na hrvatsku i raniju književnost (Grakalić-Plenković, 
2002: 46). Naime, starija hrvatska književnost nije naročito zanimljiva srednjoškolci- 
ma. Između ostaloga, pisana je teže razumljivim jezikom koji otežava shvaćanje sa- 
moga djela. Srednjoškolci uglavnom površno poznaju starije korištenu terminologiju, 
društveno-povijesni kontekst u kojem je djelo nastalo, a kao glavne osobne razloge 
ističu dosadu i nezanimljivost starijih djela (Grakalić-Plenković, 2002: 47). 

Novije istraživanje, iz 2011. godine, pokazuje kako nešto manje od polovine uče- 
nika osmih razreda i učenika srednjih strukovnih škola, te trećina gimnazijalaca čita- 


* Modus provođenja slobodnog vremena relevantan je čimbenik u determiniranju kvalitete 
čovjekove egzistencije. Smatra se kako je ono resurs koji ima potencijal razvijanja i usavršavanja 
temeljnih antropoloških sastavnica čovjeka. Slobodno vrijeme je, kako individualni, tako i društveni 
fenomen (Farkaš, 2014: 37). Osnovni sadržaj slobodnog vremena među djecom i mladima čine 
različite kulturne aktivnosti. U suvremenom društvu najveći dio spomenutih aktivnosti zauzimaju 
različiti oblici masovne ili popularne kulture, posredovani masovnim medijima. Prema tome, 
slobodno vrijeme današnjih generacija djece i mladih pretežno je ispunjeno sadržajima masovne 
kulture i masovnih medija (Božović, prema Ilišin i dr., 2001: 101). 

* Autorica navodi kako neka istraživanja pronalaze da je na prvom mjestu čitanje knjiga, dok su 
prema drugima časopisi. Čitanje se rangira poslije gledanja televizije, slušanja glazbe, bavljenja 
sportom ili druženja s prijateljima. Beletristika je najčitanija vrsta literature, a prema žanru, 
najpopularnije su pustolovne, detektivske i ljubavne priče, zatim popularno-znanstvena literatura, 
literaturu, dok su interesi onih koji pohađaju gimnaziju širi i raznolikiji od učenika strukovnih škola. 
Istraživanja su također pokazala kako kupovina knjiga nije učestala među tinejdžerima, prije se do 
knjiga dolazi posudbom iz knjižnica ili od prijatelja (Sabolović-Krajina, 1993). 

7 Književni opus Marka Marulića i Ivana Gundulića, zatim djela poput Priča iz davnine Ivane Brlić-Mažuranić, 
Ekvinocija Ive Vojnovića, Zlatarovog zlata Augusta Šenoe i sl. (Grakalić-Plenković, 2002: 47, 51). 

ju samo obveznu lektiru. Interes za čitanjem knjiga izvan lektire, najizraženiji je kod 
učenika osmih razreda, a manji kod učenika strukovnih škola te gimnazija. Čitanje 
knjiga izvan lektire najučestalije je kod gimnazijalaca, dok je kod učenika osnovnih i 
strukovnih škola znatno manje (Kovačević, 2011: 23). 

Među stranim istraživanjima spomenimo ono provedeno u Engleskoj na uzorku 
od 7976 djece u dobi od 10, 12 i 14 godina, koje je pokazalo kako se trend dobrovolj- 
nog čitanja kod djece smanjuje s porastom dobi, te se istodobno mijenja i čitateljski 
ukus (Hall i Coles, 1999: 2-3).% Spol se također pokazao određujućim kod tematike 
knjige. Primjerice, desetogodišnji dječaci najviše su usmjereni prema knjigama s te- 
matikom avanture, humora i sporta, a djevojčice iste dobi prema tematici životinja, 
romantike, ljubavnih odnosa i odrastanja. Dvanaestogodišnjaci više preferiraju fikci- 
ju namijenjenu odraslima, knjige s tematikom rata, zatim horor i bajke, a djevojčice 
tog uzrasta najčešće čitaju knjige tematski vezane uz romantiku i ljubav. Najstarija 
skupina djece (14-godišnjaci) posjeduje najeklektičnije čitateljske ukuse. Dječaci i 
djevojčice te dobi podjednako su usmjereni prema tematici fikcije za odrasle. Op- 
ćenito, pokazalo se kako djevojčice s porastom dobi u prosjeku pročitaju više knjiga 
tijekom mjesec dana, a najveći udio pročitanih knjiga su serijske publikacije istog 
autora (Hall i Coles, 1999: 48-49). 

Istraživanje provedeno u SAD-u (Higginbothan, 1999: 140) na uzorku učenika 
viših razreda osnovne škole pokazalo je razlike u čitalačkim interesima povezane sa 
spolom. Upravo sukladno društvenim stereotipima, djevojke su pokazivale interes 
za romansu, prijateljstvo, priče o životinjama, avanturu i povijesnu fikciju, a dječaci 
za sport i znanost, te realne sadržaje. 

Tehnološki razvoj krajem 20. stoljeća donio je masovni razvoj elektroničkog spo- 
razumijevanja koje omogućuje nastanak novih oblika književnih tekstova. Tekstovi 
koji nastaju upotrebom elektroničkih, odnosno digitalnih oblika sporazumijevanja 
zahtijevaju radikalne promjene čitanja, posebno u načinu čitateljeve interakcije s 
tekstom (Grosman, 2013: 81).? Tehnološke inovacije unijele su velike promjene u 
navike čitanja i otvorile prostor novim istraživanjima. Istraživanje iz 2013. godine 
pokazalo je kako najviše on-line vremena učenici posvećuju društvenim mrežama. 
Tzv. vezani tekstovi (tekstovi koji sadrže linkove) nisu primaran interes učenika na 
internetu, a ako ih čitaju, to su najčešće Wikipedija, zatim razne vrste informativnih 


* — Primjerice, desetogodišnjaci više čitaju znanstvenu fantastiku, kriminalistički i detektivski žanr 
gotovo je podjednako zastupljen u svim dobnim skupinama, a žanr avanture najpopularniji je kod 
djece u dobi od 10 godina, dok se njegova popularnost stabilno smanjuje s porastom dobi. Nakon 
avanture, desetogodišnjacima su najprivlačniji žanrovi horrora, romanse i komedije, dok je poezija, 
kao književna vrsta, na začelju sa samo 5% djece u dobi od 10 godina koja je čitaju. Horror knjige, 
komedija i knjige s romantičnim pričama najpopularnije su kod 12-godišnjaka, a kod 14-godišnjaka 
kriminalističke i detektivske priče (Hall i Coles, 1999: 5-7). 

?* Osnovni oblik elektroničkog teksta jest hipertekst koji čitatelju, zajedno s raznom vizualnom 
građom, nudi tzv. blokove teksta. To mogu biti segmenti raznih oblika pripovijedanja ili opisa ili, 
pak, razne uokvirene upotrebe riječi bez unaprijed određenog redoslijeda leksika. Drugo važno 
obilježje hiperteksta brojne su mogućnosti veza (tzv. linkova) putem kojih čitatelj sam povezuje 
ponuđene leksičke segmente međusobno i s drugim sastavnicama cjeline, pomoću raznih slika i 
grafičkih predodžbi, birajući na taj način osobni put (engl. path, way) (Grosman, 2013: 83-84). 

tekstova (popularni članci ili vijesti), dok književne tekstove na internetu čita svega 
4 posto učenika (Tadić, 2013: 129). Polovina učenika izjavila je kako čitaju u prosječ- 
nom obimu, četvrtina njih više od svojih vršnjaka, dok posljednja četvrtina ili ne čita 
ili čita vrlo malo. Djevojke općenito čitaju više, te u većoj mjeri djela izvan obvezne 
lektire (Tadić, 2013: 130). Na pitanje što povezuju uz nove medije i književnost uče- 
nici uglavnom odgovaraju da je to književni tekst internetski dostupan, te lektira u 
digitaliziranom obliku. Takozvane lektire za prepisivanje odabralo je 9 posto učeni- 
ka, a samo 3 posto asocira uz taj spoj tekst organiziran na načelu interakcije, tj. hi- 
pertekst. Međutim, neočekivan je podatak kako 86 posto učenika radije čita lektiru 
u tiskanom obliku. Učenici, dakle, odvajaju tehnologiju od sadržaja i uviđaju kako je 
druženje s književnim tekstom usamljenički, osobni čin koji iziskuje uranjanje u tijek 
misli i osjećaja (Tadić, 2013: 130).!% 

S namjerom društvenog pristupa tumačenju odnosa suvremenog čovjeka prema 
knjizi i čitanju, percipirajući pri tome knjigu kao stvar, predočit ćemo neke društve- 
ne autore čije teorije objašnjavaju odnos prema stvarima. Na prvom mjestu treba 
spomenuti shvaćanje E. Fromma, koji u djelu Imati ili biti? (1984) iznosi tezu o mo- 
dernom društvu koje postaje sve više materijalističko, u kojemu se pojedinci sve 
više orijentiraju ka posjedovanju, a sve manje ka bivanju. Fromm se na taj način 
pojavljuje kao rani kritičar društva koje svojim napretkom ustanovljuje imanje kao 
opći i temeljni kriterij, dok ostvarenje pojedinca kroz bivanje postaje zanemareno i 
nevažno. U suvremenoj kulturi, kojom dominira zapadnjački svjetonazor i, shodno 
tome, naglašena važnost novca, uspjeha i moći, pojam imanja (posjedovanja) mate- 
rijalnih stvari u velikoj mjeri se svodi na samu bit bivanja, ili drugim riječima, ,,čovjek 
nije ništa ako nema ništa“ (Fromm, 1984: 27).1! 

Većinu predmeta čovjek ne može fizički utjeloviti, pa se prema Frommu, iz nje- 
gove potrebe posjedovanja stvari u cilju osobnog opstanka, postepeno razvila po- 
trošačka, kompulzivna potreba za neograničenim posjedovanjem materijalnog. Da- 
našnje društvo karakterizira potrošački mentalitet, a samo trošenje jest suvremeni 
oblik imanja. Današnji potrošači mogu se poistovjetiti s izrazom ,,jesam = ono što 
imam i ono što trošim“ (Fromm, 1984: 39). Dajući primat bivanju, Fromm priznaje 
posjedovanje, međutim, uloga stvari bi trebala biti u unapređenju napretka i ra- 
zvitka pojedinca. Naspram toga, suvremeno potrošačko društvo posjeduje i nudi 


2 [straživanje je obuhvatilo i nastavnike. Stavovi anketiranih nastavnika o programu lektire su jasni — 
treba ga mijenjati, i to uglavnom (52%) ili djelomično (48%). Na pitanje uspijevaju li pratiti novosti 
na književnoj sceni 13% nastavnika odgovara potvrdno, uglavnom ih prati 35%, a djelomično njih 
52%, što potvrđuje općenitu udaljenost škole od suvremenosti. Kao i učenici i nastavnici radije 
čitaju književni tekst u tiskanom obliku, ali je zanimljivo njihovo očekivanje kako je učenicima draže 
čitati tekst u digitaliziranom obliku (Tadić, 2013: 133-134). 

1. Takav problem pojavljuje se i suvremenom sustavu obrazovanja, gdje je cilj postao svakom 
učeniku predati određenu količinu kulturnih dobara i na kraju školovanja potvrditi kako učenik ima 
(posjeduje) određenu količinu tih dobara. Prema tome, sami koncept današnjeg čitanja i učenja sveo 
se na posjedovanje što veće količine znanja, bez dubljeg uvida u njegovu prirodu i prepoznavanje 
kontradikcija. Svaka razlika između obrazovnih razina, bile ona osnovna, srednja ili visoka škola, 
uglavnom leže u količini traženih kulturnih dobara koje, u grubim crtama, odgovaraju količini 
materijalnih dobara koje učenici namjeravaju steći kasnije tijekom svog života (Fromm, 1984). 

iznimne količine materijalnih dobara, a potrošači, okruženi objektima, troše većinu 
svog vremena radeći kako bi ih priuštili (Schor, 1993; Schor, 1999). Komodifikacija 
stvari, njihovo prevladavajuće pretvaranje u robe, proizlazi iz obilježja suvremenog 
potrošačkog društva te vodi fetišizmu stvari, odnosno, pripisivanju stvarima nekih 
svojstava koje one same po sebi nemaju (Dant, 1996). 

U svojoj knjizi Fromm se osvrće i na čitanje, koje tumači kao socijalnu interakciju 
i iskustvo, te na koje primjenjuje koncepte imanja i bivanja. Prema Frommu, čitanje 
bi trebalo biti razgovor između pisca i čitatelja. Prema tome, postoji razlika i u tome 
što se čita. Primjerice, čitanje tzv. neumjetničkih, prema Frommu ,jeftinih“ romana, 
predstavlja oblik dnevnog sanjarenja i ,gutanja“ teksta koje ne dopušta produktivnu 
reakciju samog čitatelja (Fromm, 1984: 46). Za razliku od toga, tzv. umjetničke roma- 
ne moguće je čitati uz unutarnje produktivno sudjelovanje, upravo na način bivanja. 
Međutim, Fromm ovdje ističe kako se, bez obzira na vrstu djela, čitanje u današnjem 
društvu uglavnom svodi na aktivnost pukog konzumiranja teksta, odnosno na pojam 
imanja (Fromm, 1984: 47). 

U objašnjenju uloge stvari u našim životima spomenut ćemo shvaćanje R. W. 
Belka. Prema ovom autoru stvari koje posjedujemo pridonose izgradnji i odražavaju 
naš identitet. Slično Frommu, Belk smatra kako jesmo ono što posjedujemo. Nagla- 
sak na materijalnim stvarima ima tendenciju pada tijekom životne dobi, ali ostaje 
snažan tijekom života ukoliko se želimo izraziti putem stvari i koristiti materijalne 
stvari kako bismo postigli sreću, stekli iskustva, postignuća ili druge ljude, pa čak i 
kreirali besmrtnost. Akumulacija posjedovanja pruža nam osjećaj prošlosti i govori 
nam tko smo, odakle smo došli i, možda, kamo idemo (Belk, 1988: 160). 

U okviru svoje teorije Belk govori i o poklanjanju. Ekonomske i antropološke te- 
orije'* objašnjavaju darivanje kao dugoročni proces razmjene, kao recipročni altrui- 
zam. Prema tom viđenju jedini razlog naše velikodušnosti prema drugima jest što će 
nam taj akt omogućiti vlastitu dobrobit; ako pomognemo drugome, očekivat ćemo 
kako će nam, u slučaju potrebe, pomoć biti uzvraćena. Međutim, uvođenje načela 
produženog sebstva omogućuje drugačije tumačenje. Dajemo, činimo ili poklanja- 
mo drugima kako bi ih usrećili, te kako bi njihova sreća uvjetovala naše osobno 
zadovoljstvo; osmijeh na licu djeteta izazvat će osmijeh na našem licu (Belk, 1988: 
158). Obilježavanje važnih životnih događaja, održavanje interakcija među pojedin- 
cima, kreiranje medija ekonomske razmjene i socijalizacija djece u običaje društva 
prema Belku (1977) četiri su motiva ili funkcije darivanja. 

Kulturna biografija stvari I. Kopytoffa objašnjava kako stvari dobivaju značenja. 
Kulturne biografije stvari temelje se na tome da su stvari kulturno konstruirani enti- 
teti, da imaju specifična značenja te da se rekonceptualiziraju unutar kulturno kon- 
struiranih kategorija (Kopytoff, 1986: 68). Stvari mijenjaju svoj društveni status i važ- 
nost ovisno o prevladavajućem svjetonazoru. Pojedinci, različite strukture unutar 
istoga društva (ekonomska, politička, kulturna...) te, naposljetku, i različita društva 


12 Teorije darivanja antropologa zasnivaju se na primitivnim društvima, primjerice, Malinowski ili 


Mauss, koji tumače reciprocitet kao motiv procesu darivanja. Sociolog G. Homans objašnjava 
društveno ponašanje kao proces socijalne razmjene na čemu se zasnivaju sve interakcije. 

općenito, stvarima upisuju niz različitih značenja. U suvremenom, zapadnom druš- 
tvu neke su stvari pretvorene u potrošačke robe, dok druge stvari nemaju taj status. 
Koncept potrošačke robe ukazuje kako određene stvari imaju svoju tržišnu ili upo- 
rabnu vrijednost, na temelju kojih se mogu razmijeniti za novac ili neku drugu stvar. 
Međutim, autor naglašava kako potrošački predmeti nisu samo materijalno proi- 
zvedene stvari, već i oni predmeti koji su kulturološki obilježeni od posebnog druš- 
tvenog značaja. Na temelju toga, ističe dvije ključne konstatacije o značenju stvari. 
U jednom trenutku neka određena stvar može biti roba, dok u drugom trenutku ne 
mora imati spomenuti status, te za jednu osobu određena stvar može predstavljati 
potrošačku robu, dok za drugu osobu ne mora vrijediti isto (Kopytoff, 1986: 71). 


2. Metodološka napomena 


U ovom radu istražili smo čitanje, socijalni kontekst i značenje knjige na uzorku 
učenika. S namjerom postizanja obuhvatnog uvida, u okviru posebnih ciljeva ispitan 
je: (1) čitateljski interesi i navike učenika; (2) odnos učenika prema knjizi; (3) znače- 
nja koja učenici pridaju knjizi; (4) utjecaj dobi, odnosno, razlike u mišljenjima među 
učenicima osnovne i srednje škole. U provjeri statistički značajnih razlika korišten je 
Hi-kvadrat test i Mann-Whitney U test. 

U prikupljanju podataka primijenili smo metodu ankete. Upitnik se sastojao od 
ukupno 27 pitanja. Terenski dio istraživanja proveden je u Splitu, tijekom svibnja 
2016. godine.'? U istraživanju je korišten prigodni uzorak učenika osnovne i srednje 
škole.!“ Ukupan uzorak brojio je 262 ispitanika, raspodijeljen na poduzorak učenika 
šestih i sedmih razreda osnovne škole (N=125) i trećih razreda gimnazije (N=137), 
na način kako je prikazano u Tablici 1. 


Tablica 1. Prikaz uzorka i poduzoraka istraživanja 


Osnovna škola 
ukupno 
Razred 6. 6. 7. 7. 7. 7. 
Učenici 21 20 20 18 21 25 125 
Gimnazija 
ukupno 
Razred 3. 3. 3. 3. 3. 3. 
Učenici 27 27 20 24 29 10 137 
UKUPNO 262 


13 Provođenje anketnog istraživanja dogovoreno je i realizirano uz odobrenje školskih ravnatelja i 
razrednih nastavnika, na satovima razredne nastave, uz poštivanje načela etike istraživanja s djecom. 

14 Petz određuje prigodni uzorak kao onaj koji se istraživaču nađe pri ruci, primjerice, ,momentalno 
prisutni bolesnici u nekom kliničkom odjelu, postojeći studenti neke godine studija, i sl“. Autor navodi 
kako prigodni uzorak može, ali i ne mora nužno biti pristran. Ukoliko je zavisna varijabla ,takve vrste 
da nije moguće pretpostaviti utjecanje nekih drugih situacijskih faktora na zavisnu varijablu, već 
možemo opravdano smatrati da jedino naša nezavisna varijabla, čije djelovanje ispitujemo, može imati 
utjecaja — prigodni uzorci mogu biti posve upotrebljivi, i- kao što je poznato — u brojnim znanstvenim 
istraživanjima oni se i koriste jer su to uzorci do kojih najlakše dolazimo.“ (Petz, 2002:283). 

3. Analiza rezultata 


Socio-ekonomski profil ispitanika 


U pogledu spolne strukture, u uzorku su nešto više zastupljene djevojke (54,6%), 
nego mladići (42%). Ispitanici su većinom iz četveročlanih obitelji (49,2%), a ma- 
nje iz peteročlanih (24%), te tročlanih (13,4%). Sukladno tome, polovina sudionika 
(50%) ima jednog, a 26,3% dvoje braće ili sestara, dok se njih 14,9% izjasnilo jedin- 
cima. Materijalno stanje svoje obitelji ispitanici procjenjuju dobrim (43,1%) i vrlo 
dobrim (37%), dok ga njih 17,2% smatra osrednjim. U najvećem broju (48,5%) ispi- 
tanici procjenjuju kako im roditelji mogu priuštiti jednako kao i njihovim vršnjacima, 
38,9% smatra kako im mogu priuštiti dosta toga što drugi nemaju, dok ih svega 5,3% 
navodi kako im roditelji kupuju samo nužne, odnosno, osnovne stvari. 

Ukupno 61,4% učenika u uzorku raspolaže s mjesečnim džeparcem do 300 kuna 
(do 100 kuna 15,6%, do 200 kuna 14,5%, do 300 kuna 14,5%), dok više od 300 kuna 
mjesečno ima njih 16,8%. Nešto više od trećine učenika (37,4%) ne raspolaže dže- 
parcem. Osnovnoškolci su zastupljeniji u nižim, a srednjoškolci u višim novčanim 
kategorijama džeparca.i? 

Obrazovna struktura roditelja ispitanika pokazala se dobrom. Roditelji najče- 
šće posjeduju više i visoko obrazovanje, u prvom redu majke (52,7%), zatim očevi 
(44,3%). Srednje obrazovanje završilo je 40,1% očeva i 37% majki, dok znanstveni 
stupanj ima 11,1% očeva i 6,1% majki. Broj roditelja bez škole kao i onih sa završe- 
nom osnovnom školom je, s obzirom na spol, podjednak; 4,5% očeva te 4,2% majki. 

U pogledu zanimanja, među očevima najznačajniji je udio inženjera i tehniča- 
ra (30,2%), zatim onih koji rade u sektoru usluga i trgovine (13,7%), te u jednakoj 
mjeri (9,2%) čije je zanimanje vezano uz obrt i vojne djelatnosti. Majke su najčešće 
zaposlene u uslužnim djelatnostima i trgovini (27,5%), slijede službenice (19,5%), te 
jednaki udjeli (14,9%) stručnjakinja i znanstvenica, kao i onih bez zanimanja. 

Radni status roditelja je povoljan. Udio zaposlenih očeva je 80,9%, a majki 75,2%, 
te je stoga stopa nezaposlenosti nešto veća među majkama. Umirovljenih roditelja 
je malo, a među njima je veći broj umirovljenih očeva nego majki (9,2% : 1,19%). S 
druge strane, 13% majki nije radno aktivno, te obavljaju poslove u svojstvu kućanica. 

Uspješnost ispitanika u školi je prilično dobra, naime, 61,1% ukupnog uzorka je 
prethodnu školsku godinu završilo s vrlo dobrim, a nešto više od trećine (35,1%) 
s odličnim uspjehom, dok je 3,8% postiglo dobar uspjeh. U pogledu uspješnosti 
osnovnoškolci se značajno razlikuju od srednjoškolaca, te su prethodnu godinu u 
većoj mjeri prolazili s odličnim uspjehom (47,2% : 24,1%).'5 

Zanimalo nas je i koliko učenici osjećaju pritisak ka postizanju uspjeha u školi. 
Među grupama postoje statistički značajne razlike, pri čemu su očekivanja općeni- 
to veća od učenika osnovne škole. Prema podacima, 48,8% osnovnoškolca i 32,1% 
5 Hi-kvadrat test pokazao je kako se dobne skupine statistički značajno razlikuju u pogledu mjesečnog 

džeparca (x? = 58,353; df = 5; p = 0,000). 

1 Uspješnost u školovanju provjerena je hi-kvadrat testom, pri čemu se pokazala statistički značajna 

razlika među učenicima osnovne i srednje škole (x? = 15,856; df = 2; p = 0,000). 


186 


RASPRAVE I ČLANCI PAPERS 


srednjoškolaca smatraju kako roditelji previše od njih očekuju (xž = 19,303; df =5; p 
= 0,002), dok 51,2% prvih i 32,9% drugih smatraju kako su i očekivanja nastavnika 
prevelika (x* = 17,984; df = 5; p = 0,003). 

Važnim smo smatrali istražiti raspodjelu dnevnog slobodnog vremena. Što se tiče 
učenja, najviše je, 31,7%, ispitanika koji uče jedan do dva sata, a potom 26,3%, koji 
uče dva do tri sata dnevno, dok 14,5% ispitanika ne uče svaki dan. Testiranje skupi- 
na pokazalo je kako postoji značajna razlika (x = 16,396; df = 6; p = 0,012), pa tako 
srednjoškolci više dnevnog vremena provedu u učenju od učenika osnovne škole, ali 
u većem broju ne uče svakoga dana (20,4% : 8,0%). 

Gledanje televizije nije osobito zastupljeno u dnevnom vremenu učenika. Najvi- 
še osnovnoškolaca (35,2%) dnevno provede jedan do dva sata u gledanju televizije, 
dok je najviše srednjoškolaca (40,1%) koji televiziju gledaju do jednog sata. Postoji 
značajna razlika između osnovnoškolaca i gimnazijalaca (x* = 16,987; df = 5; p = 
0,005), pa tako srednjoškolci općenito manje vremena provode pred TV ekranima i 
više ih je koji uopće ne gledaju televiziju (19,7% : 8,8%). Za računalom, tabletom ili 
pametnim telefonom, 30,9% svih ispitanika dnevno provede dva do tri sata, s tim 
da su u ovoj skupini najbrojniji srednjoškolci (36,5%), dok je najviše osnovnoškolaca 
(28%) u kategoriji jedan do dva sata. | ovdje se grupe značajno razlikuju (x = 20,312; 
df=5;p=0,001), pa tako gimnazijalci provode više dnevnog vremena pred ekrani- 
ma od osnovnoškolaca; primjerice samo u skupini ,više od četiri sata“ ih je 17,5% u 
odnosu na 10,4% učenika osnovne škole. 

Socijalnost učenika istražena je u kontekstu prijateljskih interakcija. Gotovo tri četvr- 
tine ukupnog uzorka (70,2%) izjavilo je kako ima troje ili više bliskih prijatelja, njih 21,8% 
dvoje, a tek 5,7% jednog. Testiranjem nismo pronašli statistički značajnu razliku među 
učenicima osnovne i srednje škole (yž = 2,923; df = 4; p = 0,571). Što se tiče sklapanja 
novih prijateljstava postoji statistički značajna razlika među učenicima s obzirom na nji- 
hovu dob (x% = 20,255; df = 4; p = 0,000), pa tako osnovnoškolci lakše pronalaze nove 
prijatelje negoli srednjoškolci. Primjerice, 85,6% učenika osnovne škole lako i vrlo lako 
sklapaju prijateljstva, za razliku od 69,3% srednjoškolaca. Također, tek 12,8% prvih izjavi- 
lo je kako teško pronalaze prijatelje, dok se na isti način izjasnilo 30,7% srednjoškolaca. 


Čitateljski interesi i navike 


Kako bismo istražili čitateljske interese i navike, od ispitanika smo zatražili da 
navedu naslove svojih najdražih knjiga. Namjera je bila saznati koja djela, odnosno 
autore, učenici vole čitati, te razlikuju li se njihove preferencije s obzirom na dob. 
Pokazalo se kako su čitateljski ukusi ispitanika vrlo različiti, naime osnovnoškolci su 
naveli čak 48 različitih književnih naslova, a gimnazijalci 44. Nalazi sugeriraju kako 
je mlada generacija danas izložena velikom izboru, mnoštvu naslova u kojemu se 
pronalaze različiti čitateljski ukusi. Ipak, analizom je utvrđeno kako su osnovnoškolci 
skloniji fantaziji i mašti (češće navodeći serijal romana o Harryju Potteru autorice 
J. K. Rowling, zatim roman Junaci Pavlove ulice F. Molnara, kao i Gregov dnevnik J. 
Kinneyja), dok su gimnazijalci skloniji ozbiljnijim sadržajima (birajući Lovca u žitu J. 
D. Salingera, Zločin i kaznu F. M. Dostojevskog, te Bibliju). 

Zanimalo nas je koje sadržaje, odnosno medije, učenici preferiraju. Vidljivo iz 
Grafičkog prikaza 1., općenito su učenicima najprivlačniji internetski portali, a sli- 
jede forumi i blogovi. Među književnim vrstama prednjače romani, slijede kratki 
sadržaji, dok se poezija, stripovi i popularno-znanstveni časopisi nalaze pri dnu lje- 
stvice. Provjerom hi-kvadrat testom pokazalo se kako učenici osnovne škole više 
čitaju stripove, popularno znanstvene časopise, te enciklopedije, dok srednjoškolci 
u većoj mjeri čitaju romane, kratke priče i poeziju, te internetske portale i forume, te 
se može kazati kako su preferirani sadržaji učenika sukladni njihovoj dobi. 


internetske portale 59.2% 
(hi? = 21,666; df = 3; p = 0,000) 
sadržaje na int. forumima/blogovima 
(hi? = 18,524; df = 3; p = 0,000) 
romane 
(hi? = 17,300; df = 3; p = 0,001) 
kraće priče (novele, pripovijetke...) 


(hiž= 12,418; df = 3; p = 0,006) 


novine i časopise 

(hiž = 5,453; df =3; p=0,141) 
enciklopedije 

(hiž = 14,294; df = 3; p = 0,003) 
poeziju 


(hi? = 27,682; df = 3; p = 0,000) 
stripove 
(hi? = 62,746; df = 3; p = 0,000) 


popularno-znanstvene časopise 
(hiž = 20,930; df = 3; p = 0,000) 


Grafički prikaz 1. Preferirani sadržaji / mediji 


O programu školske lektire ispitanici su uglavnom imali negativna mišljenja, što 
potvrđuje podatak kako tek 10,4% učenika osnovne, te 15,3% srednje škole izjav- 
ljuju kako rado čitaju lektiru. Kod osnovnoškolaca se izdvajaju tri najzastupljenija 
mišljenja: školska lektira većinom je nezanimljiva i neaktualna (45,6%), djela su če- 
sto preduga (31,2%), te dosadna (26,4%). Srednjoškolci, poput osnovnoškolaca, na 
prvom mjestu ističu nezanimljivost i neaktualnost (57,7%), dok na drugom mjestu 
smatraju kako lektira obuhvaća previše djela (40,1%), koja je, uz to, teško razumjeti 
(24,8%). Od afirmativnih mišljenja, kod obje istraživane skupine, najviše je prisutno 
ono o poučnosti lektire, pri čemu 32,8% osnovnoškolaca i 38% gimnazijalaca sma- 
traju kako iz lektire uče o životu i ljudima (Tablica 2.). 

Tablica 2. Mišljenja učenika o školskoj lektiri!7 


Odgovori oš sš 

Rado čitam lektiru 10,4% 15,3% 
Lektira je zabavna 15,2% 6,6% 
Iz lektire učim o životu i ljudima 32,8% 38,0% 
Lektira je aktualna 4,0% 16,1% 
Lektira razvija ljubav za čitanjem 20,8% 11,7% 
Preveliki je broj knjiga 16,0% 40,1% 
Malo je zanimljivih, modernih djela 45,6% 57,7% 
Djela su često preduga za čitati 31,2% 13,9% 
Teško je shvatiti djela 17,6% 24,8% 
Čitanje lektire je dosadno 26,4% 16,1% 


Daljnja analiza u pogledu obvezne školske lektire, pokazala je kako velika većina is- 
pitanika (85,5%) lektiru najčešće priprema uz pomoć knjige. Sažecima književnih djela, 
dostupnim na internetu služi se 11,8% ispitanika, dok se 1,5% njih pomaže tiskanim 
vodičima ili priručnicima za lektiru. U kontekstu ovih nalaza, provjera hi-kvadrat testom 
nije pokazala značajnu razliku između učenika osnovne i srednje škole (x = 4,969; df = 
3;p=0,174). Dakle, unatoč prevladavajućim negativnim stavovima o lektiri, pozitivno je 
kako knjiga ostaje primarni interes i medij kada je u pitanju školska lektira. 

Što se tiče ,neobveznog“ čitanja, odnosno čitanja izvan programa školske lektire, 
ukupni uzorak podijeljen je na tri gotovo podjednaka dijela. Tako približno trećina 
(31,3%) uopće ne čita knjige izvan lektire, gotovo jednak udio (33,2%) pročita jednu 
knjigu godišnje, dok trećina (33,5%) čita barem jednu knjigu mjesečno. Nalaze smo 
provjerili hi-kvadrat testom (x* = 9,323; df = 4; p = 0,054), međutim, nije nađena 
statistički značajna razlika između osnovnoškolaca i gimnazijalaca.!> 

Izuzev čitateljskih preferencija i školske lektire, zanimalo nas je i na koji način ispita- 
nici nabavljaju knjige (Tablica 3.). Posudba iz knjižnice, koju navodi 53,6% osnovnoško- 
laca te 60,6% gimnazijalaca, nedvojbeno se pokazala dominantnim načinom pribavlja- 
nja knjiga. Osim toga, važno je napomenuti kako se, podjednako kod obje skupine, za 
pribavljanje knjiga koriste i prijateljske veze. S druge strane, postoje razlike u pogledu 


7 UTablicama 2. i 3., prikazuju se rezultati koji su ishodi pitanja u upitniku postavljenog kao pitanje 
s višestrukim izborom, pri čemu su ispitanici, među ponuđenim odgovorima, mogli odabrati tri. 

18 — Slab interes za čitanjem knjiga zabilježen je i istraživanjima u drugim zemljama i populacijama. 
Primjerice, istraživanje iz 2016. pokazalo je kako 26% Amerikanaca nije pročitalo niti jednu knjigu 
tijekom protekle godine u bilo kom izdanju, tiskanom, elektronskom ili u audio obliku (Perrin, 2016). 

kupovine i poklanjanja knjiga, što je učestalije kod osnovnoškolaca, te posjedovanja 
knjiga što je prisutnije kod srednjoškolaca. Zanimljivo je istaknuti i podatak kako ne- 
znatni udjeli ispitanika, unutar obje skupine, štede kako bi kupili knjigu. 


Tablica 3. Kako učenici dolaze do knjiga 


Odgovori oš sš 

Posudbom iz knjižnice 53,6% 60,6% 
Posudbom od prijatelja 23,2% 21,2% 
Kupe mu/joj ih roditelji 25,6% 11,7% 
Dobiju ih na poklon 24,8% 12,4% 
Imaju ih kod kuće, od drugih 19,2% 26,3% 
»Skidanjem“ s interneta 8,0% 11,7% 
Štede da kupi knjigu 2,4% 5,1% 


Tablica 4. iznosi distribuciju stavova ispitanika s obzirom na ponuđene tvrdnje o 
čitanju, pri čemu su Mann-Whitney U testom provjerene razlike među učenicima 
osnovne i srednje škole. Visoko su prihvaćene tvrdnje kako čitanje kulturno i duhov- 
no obogaćuje čovjeka, s čime se uglavnom ili u potpunosti slaže 76,3% ispitanika, 
te tvrdnja kako se čitanjem knjiga može puno toga naučiti o životu, s čime je sugla- 
sno njih 71,3%. Srednjoškolci u većoj mjeri prihvaćaju drugu, a osnovnoškolci prvu 
tvrdnju. Uz veću raspršenost, nešto slabije je prihvaćena tvrdnja kako je potrebno 
čitati knjige izvan obvezne lektire, što u većoj ili manjoj mjeri prihvaća polovina ispi- 
tanika, dok je podjednako onih koji se ne slažu te onih koji nemaju mišljenje. Većina 
ispitanika, njih 46%, slaže se s tvrdnjom da je čitanje knjiga dobar način ,bijega“ od 
svakodnevice, dok 20,6% njih ne misli tako. Gimnazijalci pokazuju veću naklonost 
prema navedenoj tvrdnji (51,1% : 43,2%). 

Tvrdnja više bi čitali kada bi knjige bile dostupne u e-izdanjima slabije je prihva- 
ćena među ispitanicima (35,8%), pri čemu Mann Whitney U test ukazuje na sta- 
tistički značajne razlike, te su osnovnoškolci skloniji ovoj tvrdnji (46,4% : 26,2%).!? 
Najmanje slaganje ispitanika vidljivo je kod tvrdnje kako je čitanje zanimljivije od 
igranja igrica i interneta, koju prihvaća nešto manje od četvrtine ukupnog uzorka 
(23,7%). Dobne skupine značajno se razlikuju, pa tako osnovnoškolci više izražavaju 
neslaganje s navedenom tvrdnjom od srednjoškolaca (53,6% : 31%). 


2 [straživanjima je već pokazana preferencija tiskanih izdanja. Međutim, dramatične su promjene 
i u čitanju e-izdanja. Premda je čitanje s ekrana relativno novo, evidentni su brzi prelazi čitanja s 
ekrana računala i prijenosnog računala na čitanje s tableta i mobilnih telefona (Baron, 2015). 

Tablica 4. Stavovi učenika o čitanju 


Tvrdnje 


AS 


DF 


Uopće se ne slaže 


2 


3 


U potpunosti 
se slaže 


Čitanje kulturno i duhovno 
obogaćuje čovjeka 
(U =7282; p = 0,026) 


4,02 


1,235 


5,3% 


12,6% 


toga naučiti o životu 

(U=7631; p = 0,109) 

Potrebno je čitati knjige izvan 
obvezne lektire 

(U7899; p = 0,267) 


Čitanjem knjiga može se puno 


3,90 


3,38 


1,221 


1,406 


3,4% 


7,3% 


5,0% 


15,60% 


17,6% 


23,7% 


32,8% | 38,5% 


21,4% | 28,6% 


Čitanje knjiga dobar je način 
,Dijega“ od svakodnevice 
(U=7240; p = 0,026) 


3,36 


1,357 


7,6% 


13,0% 


29,0% 


21,4% | 26,0% 


Više bi čitali kada bi knjige 
bile dostupne u e-izdanjima 
(U=5747; p = 0,002) 


2,88 


1,379 


16,8% 


19,1% 


25,2% 


22,1% | 13,7% 


Čitanje je zanimljivije od 
igranja igrica i interneta 
(U=6430; p = 0,000) 


2,56 


1,340 


24,4% 


22,5% 


27,1% 


12,6% | 11,1% 


Značenje knjige 


Kako se učenici odnose i što im znači knjiga istražili smo putem različitih varijabli, 
među kojima su posjedovanje, poklanjanje, potrošačke preferencije, odnosno, sim- 
boličko i materijalno značenje knjige. 

Vidljivo iz Grafičkog prikaza 2., veći udio ispitanika, 74,8%, posjeduje knjige. Što 
se tiče brojnosti posjedovanih primjeraka većina ispitanika ima ih nekoliko, trećina 
veći broj, dok petini ispitanika knjige posjeduju roditelji. 

Grafički prikaz 2. Posjedovanje knjiga 


Potrošačke preferencije knjige, u odnosu na druge potrošačke robe, istražili smo 
pitanjem Na što biste najprije potrošili 200 kuna? Ispitanicima smo ponudili deset al- 
ternativa. Također, na raspolaganju su imali mogućnost odgovora otvorenog tipa (,,ne- 
što drugo“)." Distribucija odgovora, vidljivo u Grafičkom prikazu 3., pokazuje kako se 
knjiga izuzetno rijetko pojavljuje kao poželjna potrošačka roba; samo 2,3% ispitanika 
svoj bi novac potrošilo na kupovinu knjige. S druge strane, učenici bi novac najradije 
potrošili na izlazak s prijateljima, te druge robe koje su tipična potrošačka dobra mla- 
dih potrošača suvremenog društva poput moderne odjeće i sportske opreme. 


izlazak s prijateljima 46.2% 


odjeću u trendu 


Jan=57p1=10295 
sportsku opremu 9.2% : ) 


računalnu igricu 8.8% 
večeru s obitelji 
tenisice ili cipele 
knjigu 
glazbeni CD 
DVD s filmom 
nakit 
nešto drugo* 
Grafički prikaz 3. Poželjne potrošačke robe 
?  Opciju nešto drugo odabralo je 4,6% ispitanika. Najučestaliji odgovori su sljedeći: igrica za PS2, 


tehnološka/elektronička oprema, dar djeci u Caritasu, šahovski set, hrana, ulaznica za nogometnu 
utakmicu, ulaznica za koncert, štednja, proteini, biljke/cvijeće i odlazak u kazalište. 

Podaci o iznimno slaboj poželjnosti knjige kao potrošačkog dobra su iznenađu- 
jući. Ipak, moguće razloge zbog kojih učenici nisu skloni kupovini knjiga sugeriraju 
njihovi stavovi o cijeni koštanja i aktualnosti knjige, prikazano u Tablici 5. Naime, sla- 
ba pozicioniranje knjige na rang ljestvici potrošačkih dobara može biti obrazložena 
cijenom koštanja, kao i mišljenjem o zastarjelosti knjige. 


Tablica 5. Knjiga kao potrošačka roba 


z ž U potpunosti 
Uopće se ne slaže POSp 


Tvrdnje se slaže 
1 2 3 4 5 
Knjige su preskupe 14,9% | 20,6% | 35,1% | 15,6% 11,1% 


(U = 6408; p = 0,000) 


Knjiga je zastarjela, 
pripada prošlosti 1,72 | 1,153 [ 53,1% | 21,8% | 11,5% | 5,0% 4,2% 
(U = 7760; p = 0,153) 


Prema podacima, cijena koštanja, kao mogući razlog nekupovine knjige, po- 
javljuje se kod četvrtine ispitanika (25,7%), pri tome, nešto više kod gimnazijalaca 
(32,2% : 20,8%). No, neaktualnost knjige nije učestali razlog nekupovine, naime, tek 
približno svaki deseti ispitanik smatra kako su knjige zastarjele i pripadaju prošlosti. 

Materijalnu vrijednost knjige među učenicima nisu potvrdili niti podaci koji pokazuju 
usvajanje stava na knjigu je vrijedno potrošiti novac (Grafički prikaz 4.), s čime se uglavnom 
ili u potpunosti slaže 25,1% učenika, dok njih 43,9% ne dijeli takvo mišljenje. Ni u ovom slu- 
čaju nije pronađena statistički značajna razlika po dobnim skupinama, no, podaci o knjizi 
kao neprivlačnoj potrošačkoj robi predstavljaju motiv budućim istraživanjima. 


Na knjigu je vrij trošiti 
E ol opdušajocie »- oj ošiti novac 


Ž na 
A 
g g5 = (U=8519; p:50,942) C2 g 
a? 


E 
4 
s # KS # € 


Grafički prikaz 4. Stav o materijalnoj vrijednosti knjige 

Posljednji nalazi pokazuju kako učenici ne pridaju odviše knjizi materijalni značaj, 
međutim, zanimalo nas je istražiti i nematerijalnu, odnosno simboličku vrijednost 
knjige, što je ispitano kroz knjigu kao predmet poklanjanja, unutar užeg socijalnog 
okruženja u kojem mladi izgrađuju bliske odnose s drugima. 

majci, ocu 

najboljem prijatelju/ici 
baki, djedu 

nikome 


bratu, sestri 


nekom drugom* 2.7% 
dečku, djevojci 1.9% 
(hiž = 13,246; df = 7; AS = 0,066) 


Grafički prikaz 5. Knjiga kao poklon 


Kako pokazuju podaci, vidljivo u Grafičkom prikazu 5., knjiga se općenito percipi- 
ra kao poklon prikladan za bliske osobe: članove obitelji (56,8%) i najbolje prijatelje 
(21,4%). Od članova obitelji najviše se ističu roditelji (32,8%), zatim bake i djedovi 
(16%) te, u manjoj mjeri, braća i sestre (8%). Približno sedmina ispitanika (14,1%) 
nikome ne bi poklonila knjigu, dok je u okviru 2,7% istaknuta neka druga osoba.?! 
Nalaze smo provjerili hi-kvadrat testom, pri čemu se nisu pokazale statistički značaj- 
ne razlike među dobnim skupinama. 

Na koncu, simboličko značenje knjige provjerili smo tvrdnjom o knjizi kao vrijed- 
nosti koju je potrebno čuvati (Grafički prikaz 6.). 


21 Pod ponuđenom alternativom ,nekom drugom:“ najčešći su odgovori bili bliski rođaci, prijatelji iz 


razreda ili osobe koje vole čitati. 

Knjiga je vrijednost koju je potrebno čuvati 37.8% 


18.3% 
9.2% 
3.4% 
(U=8546; p = 0,978) ž 

S a a o Pg 
3 ? Šš 8 > 


Grafički prikaz 6. Stav o nematerijalnoj vrijednosti knjige 


Vrednovanje nematerijalne, odnosno simboličke vrijednosti knjige potvrđeno je 
podacima prema kojima se čak dvije trećine (66,8%) učenika slažu kako je knjiga 
vrijednost koju je potrebno čuvati, dok 12,6% ispitanih u većoj ili manjoj mjeri ne 
prihvaća ovaj stav. Po ovom pitanju nisu se pokazale statistički značajne razlike iz- 
među dobnih skupina. 


4. Zaključak 


U okviru zaključnog dijela rada, imajući u vidu postavljene ciljeve, istaknut ćemo 
najvažnije rezultate postignute istraživanjem. 

U uzorku su nešto zastupljenije djevojke. Obitelji ispitanika uglavnom su četve- 
ročlane, a njihovo materijalno stanje je, prema subjektivnoj procjeni, dobro. Većina 
učenika raspolaže mjesečnim džeparcem do 300 kuna, pri čemu gimnazijalci, pri- 
kladno dobi, imaju mjesečno nešto više novca. Ispitanici u školi većinom postižu vrlo 
dobar ili odličan uspjeh. Većina osnovnoškolaca te manji dio gimnazijalaca smatraju 
kako njihovi roditelji i nastavnici previše očekuju od njih. Gimnazijalci u učenju pro- 
vode više dnevnog vremena od osnovnoškolaca, dok manje od njih prate televizijski 
program. Za razliku od televizije, računala, tableti i pametni telefoni zaokupljaju bit- 
no više dnevnog vremena ispitanika, što je još izraženije kod srednjoškolaca. Učenici 
pokazuju visoku učestalost prijateljskih interakcija bez obzira na dob, međutim za 
razliku od srednjoškolaca, osnovnoškolci lakše sklapaju nova prijateljstva. 

Čitateljski interesi učenika u uzorku pokazali su se vrlo raznolikima. Najdraži knji- 
ževni naslovi učenika osnovne škole ukazuju na sklonost fantastičnim i avanturi- 
stičkim djelima, dok gimnazijalci preferiraju ozbiljnije i životnije sadržaje. Slijede- 
ći kategorizaciju čitanja Giehrla (Kordigel, prema Kuvač-Levačić, 2013: 15), čitanje 


195 


RASPRAVE I ČLANCI PAPERS 


osnovnoškolaca može se odrediti evazivnim, a srednjoškolaca literarnim. U pogledu 

sadržaja koje učenici preferiraju, nalazi ovog istraživanja, sukladni su ranijim istra- 

živanjima koja su također konstatirala promjene čitateljskih ukusa s dobi (Sabolo- 

vić-Krajina, 1993; Hall i Coles, 1999). 

Premda su tiskane knjige, novele, novine, časopisi, enciklopedije, stripovi, još 
uvijek zanimljivi učenicima, nalazi upućuju na novu generaciju učenika informacij- 
skog doba, koji sve više čitaju ,,s ekrana“. Na budući pravac razvoja novih medija, pa 
i knjižnica, upućuje podatak kako bi približno petina učenika više čitali kada bi knjige 
bile dostupne u elektronskim izdanjima. U ovom aspektu, postignuti podaci mogu 
se promatrati u kontekstu teze o brzom prelazu čitanja s ekrana računala i prijeno- 
snog računala na čitanje s tableta i mobilnih telefona (Baron, 2015). 

Učenici osnovne i srednje škole dijele kritične stavove o školskoj lektiri kao neak- 
tualnoj i nezanimljivoj, pa stoga ne čudi da tek manji broj njih rado čita obvezna dje- 
la. Ipak, važno je istaknuti kako učenici visoko procjenjuju vrijednost čitanja, odno- 
sno knjiga, iz kojih se, kako smatraju, uči o životu i stječe kulturni i duhovni kapital. 

Međutim, iako stavovima visoko vrednuju vrijednost knjiga i čitanja, praksa uče- 
nika u uzorku je sasvim drugačija. Naime, podaci su pokazali kako učenici, premda 
cijene knjige i čitanje, ne čitaju dovoljno.? Nalazi ovog istraživanja na taj su način su- 
kladni ranijima, kako domaćim, tako i stranim (Kovačević, 2011; Hall i Coles, 1999), 
te potvrđuju trend opadanja interesa za čitanjem kod učenika osnovnih i srednjih 
škola. Može se kazati kako su, kad je o čitanju riječ, nastupile značajne promjene od 
kraja osamdesetih godina prošlog stoljeća, kada je većina mladih čitala čak jednu do 
dvije knjige mjesečno (Sabolović-Krajina, 1989). 

U pogledu odnosa prema knjizi možemo istaknuti kako se knjige nedvojbeno 
pojavljuju kao predmet posjedovanja, čak i mogućeg nasljeđivanja od roditelja. Me- 
đutim, premda postoji dio, preciznije trećina, učenika koji posjeduju veći broj knjiga, 
bilo bi neosnovano govoriti o formiranju kućnih knjižnica. U prilog tome govori i 
podatak o posudbi iz knjižnica ili od prijatelja kao pretežitim načinima pribavljanja 
knjiga, što potvrđuje ulogu i društveno značenje knjižnica kod učenika, te kontekst 
prijateljstva i socijalnih interakcija u pribavljanju knjiga. 

Odnos učenika prema knjizi ilustrira i knjiga kao (ne)poželjna potrošačka roba. 
Knjige se pojavljuju kao predmet potrošnje nešto više kod osnovnoškolaca, kojima 
ih, ujedno, i roditelji češće kupuju. Međutim, sami učenici nisu skloni kupovini knji- 
22 Nalazi ranijeg istraživanja (Grakalić-Plenković, 2002) pokazuju kako se prilikom odabira književnih 

naslova učenici oslanjaju prvenstveno na savjete svojih vršnjaka, na drugom je mjestu poznato ime 

pisca, na trećem savjet i uputa nastavnika, a tek na posljednjem mjestu savjet roditelja ili ostalih 

članova obitelji (Grakalić-Plenković, 2002). 

23 Također, u sklopu PISA 2009. (Međunarodna procjena znanja i vještina učenika), utvrđeno je da 
27% hrvatskih srednjoškolaca nikada ne čita iz zadovoljstva, više od 57% njih čita samo kako bi 
pronašli određenu informaciju, više od četvrtine učenika tvrdi da im je čitanje gubljenje vremena, 
a njih 46% čita samo ako mora. Nadalje, 60% učenika ne voli ići u knjižnicu, 37% ih tvrdi kako im 
je teško pročitati knjigu do kraja, a 71% učenika najčešće čita novine i časopise. Hrvatski učenik, 
prema istraživanju, u prosjeku provede samo 30 minuta dnevno čitajući iz zadovoljstva. Veća 


čitalačka aktivnost vezana je uz računalo — čitanje e-mailova, te razgovore na chatu (Cvrković i 
Novoselac, 2011: 156). 

ga i prije bi svoj novac potrošili na druge potrošačke predmete, atraktivne mladima 
u suvremenom društvu. Ukoliko bismo slijedili tvrdnju Belka (1988) o tome kako 
stvari koje posjedujemo pridonose i odražavaju naš identitet, prije bismo mogli 
kazati kako učenici pokazuju svoj identitet i grade socijalne odnose putem drugih 
potrošačkih dobara, ali ne i knjige. Materijalna vrijednost knjige nije većinski po- 
tvrđena varijablama; učenici ne smatraju knjigu vrijednom trošenja novca, te nisu 
spremni štedjeti novac kako bi kupili knjigu, u čemu se uzorak pokazao homogen. 
Potrošačka, kompulzivna potreba za posjedovanjem materijalnog, premda široko 
prisutna u suvremenom društvu kroz ,imanje“ kao temeljni kriterij (Fromm, 1984), 
nije potvrđena kod učenika i knjige. 

Među podacima koje je polučilo ovo istraživanje, napose važnim i zanimljivim 
smatramo one koji se odnose na pripisano ili nematerijalno značenje knjige. Ovo 
značenje knjige razvidno je u učestaloj praksi među učenicima da se knjige daruju 
bliskim osobama, pri čemu se knjiga pojavljuje kao specifična stvar kojom se obi- 
lježavaju važni životni događaji te održavaju interakcije među pojedincima (Belk, 
1977), te u vrednovanju knjige kao stvari koju treba čuvati te iz koje se uči o životu. 
Prethodni podaci mogu biti dobar motiv budućim provjerama i istraživanjima. 

THE SOCIAL CONTEXT OF READING AND BOOK: 
OPINIONS AND ATTITUDES OF STUDENTS 


Summary: Reading enriches an individual's personality and experience. The importance 
of reading is a subject of the scientific interest. From the 1980's, the researches based on 
reading begin to include sociological concepts. The results show that today's generations 
of young people read less than their predecessors. This paper examines a social context 
of reading and book, within the population of the students. Reading habits and interests, 
relation towards the book and the meaning of the book were studied on a sample (N=262) 
of primary and secondary school students. Research findings were examined depending on 
the age of the participants. Student“s reading subjects are very diverse. Reading preferences 
change with age. Print reading is present, but “on-screen" reading also appears as a trend. 
School-reading is considered valuable, but also as inadequate. The books are being owned 
in a smaller amount. They are most frequently borrowed from libraries or friends. The book 
is not among the desirable consumer goods. The value of the book is immaterial, symbolic. 


Keywords: reading, students, relation towards the things, gift, using, owning, meaning of 
the book 

